|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** | **Nr. GND/2024/346** |
|  |  **(protokols Nr. 14; 45.p.)** |

**Par grozījumu Gulbenes novada pašvaldības domes 2016.gada 28.aprīļa lēmumā “Par Gulbenes novada vispārējo izglītības iestāžu maksas pakalpojumiem” (protokols Nr.6, 51.§)**

Pamatojoties uz Pašvaldību likuma 10.panta pirmās daļas 21.punktu, dome var pieņemt lēmumus citos ārējos normatīvajos aktos paredzētajos gadījumos, turklāt tikai dome var noteikt, ja tas nav aizliegts vai noteikts ar likumiem vai Ministru kabineta noteikumiem, maksu par pašvaldības zemes, cita nekustamā un kustamā īpašuma lietošanu (iznomāšanu).

Sakarā ar to, ka Gulbenes novada pašvaldībai skolēnu ēdināšanas ārpakalpojuma nodrošināšanai nepieciešams noteikt Gulbenes novada vidusskolas kustamās un nekustamās mantas nomas maksu, finanšu nodaļa, pamatojoties uz Gulbenes novada domes 2018.gada 29.marta noteikumiem Nr.8 “Gulbenes novada domes, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” (protokols Nr.4, 46.§), ir veikusi nomas maksas aprēķinus. Aprēķini ir veikti, ņemot vērā iepriekšējā saimnieciskajā gadā uzskaitītos naudas plūsmas izdevumus, kā arī plānotos nākamā saimnieciskā gada pašvaldības budžeta izdevumus. Telpu nomas maksa ir norādīta bez komunālajiem maksājumiem.

Pamatojoties uz Gulbenes novada domes 2018.gada 29.marta noteikumu Nr.8 “Gulbenes novada domes, tās iestāžu un struktūrvienību sniegto maksas pakalpojumu izcenojumu aprēķināšanas metodika un apstiprināšanas kārtība” 17.1.apakšpunktu un Finanšu komitejas 20.06.2024. ieteikumu, atklāti balsojot: ar 11 balsīm "Par" (Ainārs Brezinskis, Aivars Circens, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada dome NOLEMJ:

1. IZDARĪT Gulbenes novada pašvaldības domes 2016.gada 28.aprīļa lēmumā “Par Gulbenes novada vispārējo izglītības iestāžu maksas pakalpojumiem” (protokols Nr.6, 51.§) šādu grozījumu:

Izteikt pielikuma “Gulbenes novada vispārējo izglītības iestāžu maksas pakalpojumu cenrādis” 7.punktu sekojošā redakcijā:

**“**7. Maksas pakalpojumi Gulbenes novada vidusskolā

|  |  |  |  |  |  |
| --- | --- | --- | --- | --- | --- |
| N.p.k. | Pakalpojuma veids | Mērvienība | Cena bez PVN (EUR) | PVN (EUR) | Cena ar PVN (EUR) |
| 1. | Gultasvieta internātā vienai personai1 | diennakts | 10,74 | 2,26 | 13,00 |
| 2. | Gulbenes novada vidusskolas telpu un kustamās mantas noma Skolas ielā 10B skolēnu ēdināšanas pakalpojuma nodrošināšanai |  |  |  |  |
| 2.1. | Telpu Nr. 3; 4; 5; 6; 7; 8; 9; 10; 11;12; 13; 20; 21 (kopējā platība 145,5 m2) noma bez komunālajiem maksājumiem | mēnesis | 144,78 | 30,40 | 175,18 |
| 2.2. | Telpu Nr. 3; 4; 5; 6; 7; 8; 9; 10; 11;12; 13; 20; 21 inventāra (kustamās mantas) noma | mēnesis | 127,01 | 26,67 | 153,68 |
| 3. | Gulbenes novada vidusskolas telpu un kustamās mantas noma Līkajā ielā 21 skolēnu ēdināšanas pakalpojuma nodrošināšanai |  |  |  |  |
| 3.1. | Telpu Nr. 31; 32; 33; 34; 35; 36; 37; 38 (kopējā platība 95,2 m2) noma bez komunālajiem maksājumiem | mēnesis | 69,77 | 14,65 | 84,42 |
| 3.2. | Telpu Nr. 31; 32; 33; 34; 35; 36; 37; 38 inventāra (kustamās mantas) noma | mēnesis | 73,88 | 15,51 | 89,39 |

***Piezīmes:***

*1 No pakalpojuma maksas atbrīvoti Gulbenes novada vispārējo un profesionālās ievirzes izglītības iestāžu audzēkņi* **”**

1. NOTEIKT, ka šī lēmuma 7.punktā apstiprinātais grozījums stājas spēkā 2024.gada 1.jūlijā.

Gulbenes novada pašvaldības domes

priekšsēdētāja vietniece G.Švika